Dit is hoogs onwaarskynlik dat so ‘n roof/aanval sal plaasvind indien daar nie “binne” inligting beskikbaar is nie.
Voor ‘n roof/aanval plaasvind word die huis en gewoontes van die inwoners lank gemonitor. Dit kan selfs langer as ‘n maand duur. Tydens hierdie tydperk word alle veranderinge en moonlike wysigings van rotienes aan die “waarnemers” deurgegee – binne inligting. Sou jy aandui dat jy die naweek weggaan, is dit waardevolle inligting vir ‘n rower.
Wanneer mens na die klippe kyk in die rigting van die pad soos dit verder af gaan, verby die uitdraaipad na die woonhuis, dan kan die pak daarvan beter vertolk word.
Die werkwyse wat gevolg word is om die foto’s te neem, afdrukke daarvan aan my seun te stuur wat dit dan weer op sy beurt vertolk. Sy vertolking word aan my gestuur en notas word dan vergelyk. (Moet sê sy vertolking is beter as myne).
Die blou lyn en drie sirkels verteenwoordig wel ‘n “kettie”. Die pyl se rigting gaan oor die pad die veld in en dit is dan juis die rigting waaruit hulle sal kom vir die aanval/roof. Dit beteken verder dat hulle te voet gaan kom en nie per pad nie. Dit moet egter nog bevestig word.
Interessant, ongeveer dieselfde tyd verlede jaar het 'n groot “aanval” misluk. Hulle wag gewoonlik ‘n jaar vordat hulle weer toeslaan. Die slegte nuus is dat hulle sal voortgaan totdat hulle suksesvol is.
Die deursigtige bottel met sand in (sien blou pyl op foto): Wanneer die bottel vol sand gemaak word, beteken dit springstof/ plofstof. Wanneer die bottel halfvol sand gemaak is, soos op die foto, beteken dit dat die teiken ’n baie moeilike mens is. Nou daar is sommer so in die “gemors” een van my karaktertrekke bekend gestel. Is dit waar? Ek is bevrees die antwoord is ja. Sedert die vorige mislukte aanval het ek geen nonsens meer verdra nie. Die handlangers van die hoofbron is na sy ontslag aan die kaak gestel en het hulle met verloop van tyd hulle werk verloor. Lyk egter nie of dit die ander afgeskrik het nie.
Daar is nog baie “geskrywe”. Gaan egter volstaan met dié inligting. Waarheen wys die geel pyl wat ‘n lyn vorm na aanleiding van die drie klippies?
Indien ‘n mens so in die pad gaan staan dat die drie klippies in ‘n reguit lyn lê (geel dwars lyn) en jy kyk in die rigting wat aangedui word sien jy die volgende.
Uiteraard is daar baie wat ek nie genoem het nie. Aspekte soos hoe onderhandel word oor jou besittings – in die geval kos – watter tekens op die werf uitgepak word ensomeer. Dat hulle ‘n baie sterk vermoede het dat ek hulle tekens kan lees bestaan aangesien die tekens soos datum en tyd onder andere al verder weg van die huis af verskuif word en minder opvallend geplaas word.
Hierdie gebruik van hulle noem ek die onbekende faktor. Die rede dat mense nie die tekens kan vertolk nie veroorsaak ook dat hulle nie weet wanneer hulle beroof of aangeval gaan word nie. Die roof/aanval is vir hulle onbekend en dit plaas die verassingselement in die guns van die aanvaller. Indien ‘n mens al so ‘n ietse daarvan weet word die verassingselement verskuif in die guns van die potensiële slagoffer.
My skoonpa het dié wysheid verkondig: As jy iemand in diens wil neem vra dat hy/sy hulle handpalms vir jou wys. Indien daar hare op voorkom dan steel hulle nie. Met die stukkie wysheid van die grysheid vertrou ek dat die sluier wat effens gelig is, vir u ‘n ander aspek van roof en aanvalle beklemtoon het.
Die foto's wat verwyder is, is gedoen aangesien ek met die plasing daarvan nie besef het dat dit op Google gekry kan word nie. Dit is sensitiewe inligting en dit was my mening dat dit nie deur "ander" op 'n webwerf soos Wendag gesien sal word nie.